Hennops Nuusbrief: 18 Julie 2019
My kollegas lag soms lekker vir my wanneer hulle van my interessante (dalk eksentrieke??) musieksmaak te hore kom. Om een of ander rede maak dit blykbaar nie sin dat iemand soos ek na Pink Floyd sou luister nie. Kom ek sê vir julle: Pink Floyd is absoluut briljante musikante! Ek dink dat Roger Waters is dalk die beste liriekskrywer wat ooit geleef het. Die epiese album “The Wall” is dalk die mees roerende outobiografie wat ek ooit gelees (of gehoor-) het. Hierdie is digkuns en prosa in sy fynste formaat. Toe ek in die hoërskool was het ons baie pak gekry omdat ons goed soos “Bohemian Rhapsody” en “Another brick in the Wall” daar in ons koshuiskamer geluister het. Pak gekry, want albei was verban – dit was teen die wet om dit te luister. Net so teen die wet soos Playboy, pinball-masjiene en die private besit van AK 47’s. Ai, ons was darem verkramp. Darem nie oor die AK’s nie. Daarmee stem ek saam. Een van my ander gunsteling musiekalbums is The Dark Side of the Moon – ook deur Pink Floyd. Ek het steeds die oorspronklike plaat soos ek hom in Matriek gekoop het – voos gespeel, maar steeds in sy omslag. Een van die mees treffende snitte op hierdie plaat is “Time”. “Ticking away the moments that make up the dull day
Waiting for someone or something to show you the way. And then one day you find that ten years have got behind you, No one told you when to run, you missed the starting gun.”
Die volgende storie illustreer vir baie mooi die konsep van tyd (ek het dit eendag in die Saal met die kinders gedeel). Op die eerste dag van die akademiese jaar by ‘n bekende Amerikaanse universiteit het die prof sy studente gevra om na iemand anders in die klas te draai wat hulle nie ken nie, en hulself voor te stel. Een van die studente het omgedraai, en daar het ‘n 82-jarige tannie met ‘n groot glimlag gesit. Sy het gesê: “Hello Handsome. I am Rose; I’m 82 years old, and I have always wanted to get a college degree. Now I am here, hoping to fulfil that dream.”Die universiteit se voetbalspan het, na vier jaar toe hulle gradueer, vir Rose gevra om die konvokasie toe te spreek. Hier is haar wyse woorde by daardie geleentheid:
“We do not stop playing because we are old; we grow old because we stop playing. There are only 4 secrets to life: *You have to laugh every day:
*You’ve got to have a dream. When you lose your dreams, you die.
*There is a huge difference between growing older and growing up. Anybody can grow older. Grow up. *Have no regrets. I don’t have regrets about what I have done. I have regrets about what I haven’t done.
'n Week na die gradeplegtigheid het Rose rustig in haar slaap gesterf. Meer as 2000 studente het haar begrafnis bygewoon. Hierdie merkwaardige vrou het hulle geleer dat dit nooit te laat is om jou droom te bewaarheid nie. Maar ons moenie wag nie – ons gaan die afsitterskoot mis.
Vandag is die dag, boetie. Watch my vandag. Vandag is my dag.
Snr Revue oefen: 14:00 – 18:00
Jnr Revue oefen: 09:00 – 14:00
Maandag: 22 Julie
Dinsdag: 23 Julie
Seniorfase Oueraand op uitnodiging: 18:00 – 19:00
Jnr Koor: TYAF Staatsteater
Woensdag: 24 Julie
Saterdag: 28 Julie
Baie geluk aan Christiaan Thiart wat tydens die vakansie inPietermaritzburg aan die IPT’s deelgeneem het. Christiaan is een van 5 seuns wat in 0/12 sowel as 0/13 gekies is vir die Noord Gauteng A span. Hy en sy span eindig die jaar 6de by die toernooi, en weereens stap Christiaan weg as die ster van sy span! Ons is baie trots op jou besonderse mooi prestasie Christiaan!
Mieke Kruger het einde verlede kwartaal aan 2 hoë profiel kompetisies deelgeneem.
11/05/2019: Gauteng-Noord Akrobaat Kampioenskappe Waar sy ŉ 2de plek in haar groep Level 9 (13 to 16 Years) verwerf het en sodoende gekwalifiseer het om aan die SA Kampioenskappe deel te neem. 08/06/2019: Suid-Afrikaanse Akrobaat Nasionale Kampioenskap Sy het ŉ pragtige vierde plek ontvang. Sy het ook medaljes ontvang.
JULIE - WEEK3
Ons weet dat God alles ten goede laat meewerk vir die wat Hom liefhet.
Uit Sy oorvloed het ons almal genade op genade ontvang. God het die wet deur Moses gegee; die genade en die waarheid het deur Jesus Christus gekom.
Maar in al hierdie dinge is ons meer as oorwinnaars deur Hom wat vir ons liehet.
Ek skaam my nie oor die evangelie nie, want dit is ‘n krag van God tot redding van elkeen wat glo.